laion/Wikipedia-Exotic huggingface dataset:
২০০৮ গ্রীষ্মকালীন অলিম্পিকে সাঁতার – মহিলাদের ১০০ মিটার ব্যাকস্ট্রোক

২০০৮ অলিম্পিক গেমসে মহিলাদের ১০০মিটার ব্যাকস্ট্রোক বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্যাকস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়। সেমিফাইনাল ও ফাইনাল ছাড়া সর্বমোট সাতটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ১:০১.৭০সেকেন্ড(A মান) এবং ১:০৩.৮৬সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। সমস্ত সময় চীন প্রমাণ সময় (ইউটিসি+৮) অনুসারে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। প্রাথমিক পর্যায়ের হিটে, কির্স্টি কভেন্ট্রি প্রথমে অলিম্পিক রেকর্ড ও পরে বিশ্বরেকর্ড ভাঙেন। ফলে, ফাইনালের আগেই নতুন অলিম্পিক ও বিশ্ব রেকর্ড তৈরী হয়ে যায়। ফাইনালে, নাতালি কলিন জিতলেও, তিনি কভেন্ট্রির থেকে অলিম্পিক বা বিশ্ব রেকর্ড পুনরুদ্ধার করতে পারেন নি। যদিও, টুর্নামেন্টের আগে নিজের গড়া বিশ্ব রেকর্ডের থেকে .০১সেকেন্ড কম সময় করে তিনি ব্যক্তিগত সেরা সময়ের উন্নতি সাধন করেন। ER: ইউরোপীয় রেকর্ড (European Record) "Coughlin and Peirsol blitz to world records"। The New York Times। ২০০৮-০৭-০১। সংগ্রহের তারিখ ২০০৮-০৮-০৬।  [অকার্যকর সংযোগ]
আরদেশির ইরানি

আরদেশির ইরানি (ডিসেম্বর ৫, ১৮৮৬ - অক্টোবর ১৪, ১৯৬৯) ভারতীয় নির্বাক এবং সবাক চলচ্চিত্রের শুরুর দিককার একজন লেখক, পরিচালক, প্রডিউসার, অভিনেতা, চলচ্চিত্র পরিবেশক এবং সিনেমাটোগ্রাফার। তিনি হিন্দি, ইংরেজি, জার্মান, ইন্দোনেশীয়, ফার্সি, উর্দু এবং তামিল ভাষায় চলচ্চিত্র নির্মাণের জন্য ব্যাপকভাবে পরিচিত। তিনি একজন সফল উদ্যোক্তা, যিনি চলচ্চিত্র থিয়েটার, একটি গ্রামোফোন এজেন্সি এবং একটি কার বা গাড়ির এজেন্সির মালিক ছিলেন। ১৯২২ : ভীর আভিমানিউ- নির্বাক চলচ্চিত্র ১৯২৪: ভীর দুর্গাধার - নির্বাক চলচ্চিত্র ১৯২৪: পাপ নো ফেজ - নির্বাক চলচ্চিত্র ১৯২৪: বোম্বে নি সেথানি/কল অফ সাতান - নির্বাক চলচ্চিত্র ১৯২৪: শাহজেহান - নির্বাক চলচ্চিত্র ১৯২৫: নারসিং ডাকু - নির্বাক চলচ্চিত্র ১৯২৫: নাভালশা হিরজি - নির্বাক চলচ্চিত্র ১৯২৭: ওয়াইল্ড ক্যাট অফ বোম্বে - নির্বাক চলচ্চিত্র ১৯৩১: আলম আরা - প্রথম ভারতীয় সবাক চলচ্চিত্র ১৯৩৭: কিসান কানাইয়া - প্রথম ভারতীয় রঙ্গিন চলচ্চিত্র ১৯৩৭: "কারলোস" Ardeshir Irani ওয়েব্যাক মেশিনে আর্কাইভকৃত ১৩ জুন ২০১২ তারিখে www.downmelodylane.com. ইন্টারনেট মুভি ডেটাবেজে আরদেশির ইরানি (ইংরেজি)
ষ্টীল গিটার

ষ্টীল গিটার একটি বিশেষ ধরনের বাদ্যযন্ত্র। ভারত এবং বাংলাদেশে এটি হাওয়াইয়ান গিটার নামে পরিচিত। দেখতে অনেকটা সাধারণ এ্যাকস্টিক গিটারের মতো হলেও ষ্টীল গিটার একটু ভিন্ন প্রকৃতির। ষ্টীল গিটারের তারগুলো ফ্রেটবোর্ড এর থেকে একটু উপরে ওঠানো। বাজানোর সময় গিটারটি বাদকের কোলে সমান করে রাখা হয় এবং একটি নলাকৃতির ষ্টীল বার দিয়ে তারগুলোর ওপর স্লাইড করে গিটারটি বাজানো হয়। আমেরিকার হাওয়াই দ্বীপে এই গিটার আবিষ্কার হয় বলে এটি হাওয়াইয়ান গিটার নামে পরিচিত। ষ্টীল গিটারের প্রচলন দিনে দিনে কমে গেলেও এক সময় ভারতীয় উপমহাদেশে এই গিটারটি অত্যন্ত জনপ্রিয় ছিল। বিভিন্ন গানের মিউজিকের পাশাপাশি চলচ্চিত্রের ব্যাকগ্রাউণ্ড্‌ মিউজিকের জন্যেও ষ্টীল গিটার ব্যবহার করা হত। কিন্তু সাধারণত ভারত উপমহাদেশের হাওয়াইয়ান গিটার বাদকরা বিভিন্ন ধরনের গানের সুর এই গিটারে বাজিয়ে থাকে। বাংলাদেশের কিছু জনপ্রিয় হাওয়াইয়ান গিটার বাদকদের মধ্যে রয়েছেন কামরুল হাসান মাহ্‌ফূজ, সিদ্দিকুর রহমান বকুল, এনামুল কবির, প্রিন্স, খালেকুজ্জামান এবং তানভীর আলম অমিত। "Johnny Cash in a Grass Skirt: The Hawaiian Roots of Country"। ২২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১১।  ল্যাপ ষ্টীল গিটার ল্যাপ ষ্টীল উকুলেলে স্লাইড গিটার Central Illinois Steel Guitar Association Information about central Illinois steel guitar players, events, and shows. Steel Radio A Web radio station dedicated to the steel guitar. Steel Guitar Forum A forum where steel players and enthusiasts get together and discuss steel guitar. Hawaiian Steel Guitar Association An organization which promotes the development of steel guitar with worldwide membership. [Buckatune https://web.archive.org/web/20180317165811/http://www.buckatune.net/] Download steel guitar mp3 music.
২০১১ টোহুকু ভূমিকম্প ও সুনামি

২০১১ টোহুকু ভূমিকম্প ও সুনামি হলো ২০১১ সালের জাপানের উত্তর-পূর্বাঞ্চলে স্থানীয় সময় দুপুর ২টা ৪৬ মিনিটে হওয়া রিক্টার স্কেলে ৯.০ মাত্রার একটি ভূমিকম্প। ভূমিকম্পটির উপকেন্দ্র ছিল টোহুকু থেকে ১৩০ কিলোমিটার দূরে। এর ফলে ওই অঞ্চলে ১০ মিটার (৩৩ ফিট) উচ্চতার সুনামিও আঘাত হানে। সরকারিভাবে ১৩,৩৩৩ জনের প্রাণহানির খবর প্রকাশ করা হয়, আহতের সংখ্যা বলা হয় ৪,৮৭৮,২৮২। নিখোঁজ ১৫,১৫০ জন। অন্তত ৩টি পারমাণবিক বিদ্যুৎকেন্দ্রে হাইড্রোজেনের পরিমাণ বেড়ে প্ল্যান্টটি গরম হয়ে যাওয়ায় এ বিস্ফোরণ ঘটে। NBC Nightly News (11 Mar. 2011) "Magnitude 9.0 - NEAR THE EAST COAST OF HONSHU, JAPAN"। USGS। ২০১১-১১-৩০ তারিখে মূল থেকে আর্কাইভ করা। সংগ্রহের তারিখ ২০১১-০৩-১৩।
রেইকো নাকামুরা

রেইকো নাকামুরা (জাপানি: 中村 礼子; জন্ম: ১৭ মে ১৯৮২) হলেন একজন জাপানি অলিম্পিক ও এশীয় রেকর্ড-ধারী সাঁতারু। তিনি ২০০৪ এবং ২০০৮ অলিম্পিক গেমসে অংশগ্রহণ করেছিলেন ও দু'বারই ২০০ মিটার ব্যাকস্ট্রোকে ব্রোঞ্জ পদক জয়লাভ করেছেন। ২০০৮ অলিম্পিকে, নাকামুরা ৫৯:৩৬ ও ২:০৭:১৩ সময়ে যথাক্রমে ১০০ ও ২০০ মিটার ব্যাকস্ট্রোকে এশীয় রেকর্ড এবং জাপানি রেকর্ড গড়েন। ২০০৭ বিশ্ব চ্যাম্পিয়নশিপে, ১০০ মিটার ব্যাকস্ট্রোকে (১:০০.৪০) তৃতীয় হয়ে নতুন জাপানি রেকর্ড গড়েন। মাত্র আটদিন পর, তিনি আরও কম (১:০০.২৯) সময় করে জাপান চ্যাম্পিয়নশিপ জয়লাভ করেছেন। "2004 Olympic Games swimming results"। CNN। ২০১৩-১২-৩০ তারিখে মূল থেকে আর্কাইভ করা। সংগ্রহের তারিখ ২০০৭-০৭-২২।  "Montreal 2005 Results"। ২০০৭-০১-২৮ তারিখে মূল থেকে আর্কাইভ করা। সংগ্রহের তারিখ ২০০৭-০৬-০৯।  "12th FINA World Championships"। ২০০৭-০৬-০৬ তারিখে মূল থেকে আর্কাইভ করা। সংগ্রহের তারিখ ২০০৭-০৬-০৯।  "2002 World Championships - Short Course Swim Rankings results"। সংগ্রহের তারিখ ২০০৭-০৭-২৪। [স্থায়ীভাবে অকার্যকর সংযোগ] Nakamura's entry ওয়েব্যাক মেশিনে আর্কাইভকৃত ৮ মার্চ ২০০৭ তারিখে on databaseolympics.com. Reiko wins back national swimming title[স্থায়ীভাবে অকার্যকর সংযোগ], published 2007-04-06; retrieved 2009-07-13.
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার ব্যাকস্ট্রোক

২০০৮ অলিম্পিক গেমসে পুরুষদের ২০০মিটার ব্যাকস্ট্রোক বিভাগের প্রতিযোগিতা আগস্টের ১৩ ও ১৫ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্যাকস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়। সেমিফাইনাল ও ফাইনাল ছাড়া সর্বমোট ছ'টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ১:৫৯.৭২সেকেন্ড(A মান) এবং ২:০৩.৯০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। যেহেতু ভিয়াচানিন ও মিউয়ের সেমিফাইনালে সময় একই ছিল তাই তাদের সমতা ভাঙ্গার জন্য এই প্রতিযোগিতা হয়। আর এতে জিতে ভিয়াচানিন ফাইনালে যান। Clarey, Christopher (২০০৭-০৩-৩১)। "American sets a record, but, no, it's not Phelps"। The New York Times। সংগ্রহের তারিখ ২০০৮-০৮-০৬।  Van Valkenburg, Kevin (২০০৮-০৭-০৫)। "Phelps in a world of his own"। The Baltimore Sun। ২০০৮-০৯-০৬ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৬।
২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ব্যাকস্ট্রোক

২০০৮ অলিম্পিক গেমসে মহিলাদের ২০০মিটার ব্যাকস্ট্রোক বিভাগের প্রতিযোগিতা আগস্টের ১৪ ও ১৬ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্যাকস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়। সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ২:১২.৭৩সেকেন্ড(A মান) এবং ২:১৭.৪০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। Q = যোগ্যতাঅর্জনকারী (Qualified), DSQ = অপনয়িত(Disqualified) WR = বিশ্ব রেকর্ড (World Record), OR = অলিম্পিক রেকর্ড (Olympic Record) AF = আফ্রিকান রেকর্ড (African Record), AS = এশীয় রেকর্ড (Asian Record), ER = ইউরোপীয় রেকর্ড (European Record), OC = ওশেনীয় রেকর্ড (Oceania Record) CR = কমনওয়েল্থ রেকর্ড (Commonwealth Record), NR = জাতীয় রেকর্ড (National Record) Borzi, Pat (২০০৮-০৭-০৬)। "As records change by the minute, the women's 800 stays standing"। The New York Times। সংগ্রহের তারিখ ২০০৮-০৮-০৬।
বন্দর

বন্দর হল উপকূল বা সৈকতের এমন একটি স্থান যেখানে এক বা একাধিক পোতাশ্রয়ে জাহাজ নোঙর করে স্থলভাগ মালপত্র বা যাত্রী আদানপ্রদান করতে পারে। নৌবহনযোগ্য জলভাগ ও জমির আয়াসগম্যতা লক্ষ্য করে বন্দরের স্থান নির্বাচন করা হয়। বাণিজ্যিক চাহিদা, ঝড় ও ঢেউয়ের থেকে নিরাপত্তাও বন্দর নির্বাচন করার সময় স্মরণে রাখা হয়। গভীর জলভাগে অবস্থিত বন্দর বিরল। তবে এই জাতীয় বন্দর বড়ো বড়ো জাহাজ চলাচলের পক্ষে আদর্শ। বন্দর ইতিহাসের বিভিন্ন সময় স্থানীয় অর্থনীতিকে নিয়ন্ত্রণ করে এসেছে। সামরিক কারণেও কোনো কোনো বন্দর বিশেষ গুরুত্বপূর্ণ।
কাশীপুর বিধানসভা কেন্দ্র

কাশীপুর বিধানসভা কেন্দ্র ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র। সীমানা পুনর্নির্ধারণ কমিশনের নির্দেশ অনুসারে, কাশীপুর বিধানসভা কেন্দ্রটি ২০১১ সালে অবলুপ্ত হয়েছে। এই বিধানসভা কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল। ২০০৬ ও ২০০১ সালের বিধানসভা নির্বাচনে তৃণমূল কংগ্রেসের তারক বন্দ্যোপাধ্যায় যথাক্রমে সিপিআই(এম)-এর সলিল চট্টোপাধ্যায় ও সিপিআই(এম)-এর বিজয় ভট্টাচার্যকে পরাজিত করে বিধায়ক নির্বাচিত হন। ১৯৯৬ সালে জাতীয় কংগ্রেসের প্রতিনিধি রূপে তারক বন্দ্যোপাধ্যায় সিপিআই(এম)-এর অনুপ দাসকে পরাজিত করেছিলেন। সিপিআই(এম)-এর দীপক চন্দ্র ১৯৯১ ও ১৯৮৭ সালে কংগ্রেসের প্রফুল্লকান্তি ঘোষকে পরাজিত করেন। ১৯৮২ সালে কংগ্রেসের প্রফুল্লকান্তি ঘোষ সিপিআই(এম)-এর বুদ্ধদেব ভট্টাচার্যকে পরাজিত করেছিলেন। ১৯৭৭ সালে সিপিআই(এম)-এর বুদ্ধদেব ভট্টাচার্য কংগ্রেসের প্রফুল্লকান্তি ঘোষকে পরাজিত করেছিলেন। ১৯৭২ ও ১৯৭১ সালে কংগ্রেসের প্রফুল্লকান্তি ঘোষ কাশীপুর কেন্দ্র থেকে জিতেছিলেন। ১৯৬৯ সালে সিপিআই(এম)-এর বিষ্ণুগোপাল বসু, ১৯৬৭ সালে কংগ্রেসের এস কে পাল, ১৯৬২ সালে কংগ্রেসের সুনীল কুমার সেনগুপ্ত, ১৯৫৭ সালে প্রজা সোশ্যালিস্ট পার্টির দেবেন সেন এই কেন্দ্র থেকে জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে এই কেন্দ্র থেকে জয়লাভ করেছিলেন কংগ্রেসের বিশ্বনাথ রায়। "Delimitation Commission Order No. 18 dated 15 February 2006" (পিডিএফ) (ইংরেজি ভাষায়)। পশ্চিমবঙ্গ সরকার। ২০১০-০৯-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-১১-১৫।  "Statistical Report on General Elections, 2004 to the 14th Lok Sabha" (পিডিএফ)। Volume III Details For Assembly Segments Of Parliamentary Constituencies (ইংরেজি ভাষায়)। ভারতের নির্বাচন কমিশন। ২০১০-১০-০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-১১-১৫।  "140 - Cossipur Assembly Constituency"। ১৯৭৭ থেকে দল অনুযায়ী তুলনা (ইংরেজি ভাষায়)। ভারতের নির্বাচন কমিশন। সংগ্রহের তারিখ ২০১০-১১-১৫।  অজানা প্যারামিটার |1= উপেক্ষা করা হয়েছে (সাহায্য) "Statistical Reports of Assembly Elections"। সাধারণ নির্বাচনের ফলাফল এবং পরিসংখ্যান (ইংরেজি ভাষায়)। ভারতের নির্বাচন কমিশন। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০১০-১১-১৫।
নিবেদিতা সেতু

নিবেদিতা সেতু হল কলকাতা শহরের কাছে অবস্থিত একটি কেবল-স্টেয়ড সেতু। এটির আগেকার নাম ছিল দ্বিতীয় বিবেকানন্দ সেতু। সেতুটি বিবেকানন্দ সেতুর সমান্তরালে এবং ৫০ মিটার ভাটিতে অবস্থিত। সেতুটির নামকরণ করা হয়েছে স্বামী বিবেকানন্দের শিষ্যা ও সমাজকর্মী ভগিনী নিবেদিতার নাম অনুসারে। জাতীয় সড়ক ২ ও নেতাজি সুভাষচন্দ্র বসু আন্তর্জাতিক বিমানবন্দরের মধ্যে সংযোগরক্ষাকারী বেলঘড়িয়া এক্সপ্রেসওয়ে এই সেতুর উপর দিয়ে গিয়েছে। এই সেতুটি জাতীয় সড়ক ২-এর সঙ্গে কলকাতা শহরেরও যোগাযোগ রক্ষা করছে। এই সেতুর উপর দিয়ে দৈনিক গড়ে ৪৮,০০০ গাড়ি যাতায়াত করে। বিবেকানন্দ সেতু চালু হয়েছিল ১৯৩২ সালে। পুরনো হয়ে যাওয়ার দরুন এই সেতুতে ভারি যানবাহন চলাচলে অসুবিধা হচ্ছিল। তাই একটি দ্বিতীয় সেতুর প্রয়োজন অনুভূত হয়। বিবেকানন্দ সেতু একটি ঐতিহাসিক সেতু। তাই এই সেতুটিকে যাতে দেখা যায় এমনভাবে নতুন সেতুটি তৈরি করতে হয়েছে। তাছাড়া সেতু নির্মাণের সময় আরও একটি জিনিস মনে রাখতে হয়েছে, ঐতিহাসিক গুরুত্বপূর্ণ দক্ষিণেশ্বর কালীবাড়িকে যেন সেতুটির চেয়ে ছোটো না দেখায়। আবার সেতুটি যাতে পঞ্চাশ বছর ভারি যানবাহন চলার যোগ্য থাকে, সেদিকেও নজর দিতে হয়েছে। সেতুটি নদীতলের সমান্তরালে অবস্থিত ডিপ-ওয়েল ফাউন্ডেশনের উপর দাঁড়িয়ে রয়েছে। এতে ছয়টি লেন আছে, যাতে দ্রুতগামী যানবাহন চলাচল করতে পারে। ২৫৪টি প্রি-স্ট্রেসড কনক্রিট গার্ডার এই ক্যারেজওয়েটিকে ধারণ করে আছে। ১৪ মিটার উঁচু পাইলন থেকে কেবল নেমেও সেতুটিকে অতিরিক্ত ধারণক্ষমতা দিয়েছে। নিবেদিতা সেতুই ভারতের প্রথম সেতু যেটি একটি সিঙ্গল প্রোফাইল কেবল-স্টেয়ড সেতু। নকশা অনুযায়ী, সেতুর স্তম্ভগুলির উচ্চতা দক্ষিণেশ্বর মন্দিরের তুলনায় কম রাখা হয়েছে। এই সেতুটি তৈরি করতে ৬৫০ কোটি টাকা খরচ হয়েছে। সেতুর নির্মাণকাজ শুরু হয় ২০০৪ সালের এপ্রিল মাসে। নির্মাণের দায়িত্বে ছিল লারসেন অ্যান্ড টার্বো কোম্পানি। ২০০৭ সালের জুলাই মাসে সেতুটি যান চলাচলের জন্য খুলে দেওয়া হয়। সেতুটি দেশের প্রথম মাল্টি-স্প্যান, সিঙ্গল-স্প্যান কেবল-সাপোর্টেড এক্সট্রা-ডোজড সেতু। ছোটো পাইলন ও ১১০ মিটারের সাতটি অবিচ্ছেদ্য স্প্যান সহ সেতুর দৈর্ঘ্য ৮৮০ মিটার বা ২,৮৮৭ ফুট। এটি ২৯ মিটার চওড়া ও ছয় লেন যানবাহন বহনে সক্ষম। মার্কিন যুক্তরাষ্ট্রের আমেরিকান সেগমেন্টাল ব্রিজ ইনস্টিটিউটের একটি পুরস্কার পেয়েছে নিবেদিতা সেতু। ২০১১ সালের হিসেব অনুযায়ী, নিবেদিতা সেতুতে টোল বাবদ হালকা যাত্রীবাহী গাড়িগুলিকে ৩৩ টাকা, বাসকে ৬৫টাকা এবং ট্রাক ও মাল্টি-অ্যাক্সেল যানবাহনগুলিকে ৯৯ টাকা থেকে ১৮৩ টাকা দিতে হয়। "Second Ganga bridge running below capacity"। Business Standard, 7 July 2008। সংগ্রহের তারিখ ২০১১-০৭-০৬।  "Famous Bridges of India – Nivedita Setu"। India Travel News। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১১-০৭-০৬।  "Nivedita Setu bags award"। The Hindu Business Line, 31 July 2008। ২০১২-০৯-২২ তারিখে মূল থেকে আর্কাইভ করা। সংগ্রহের তারিখ ২০১১-০৭-০৬।  "The City Diary"। The Telegraph, 4 July 2011। সংগ্রহের তারিখ ২০১১-০৭-০৬।  উইকিমিডিয়া কমন্সে নিবেদিতা সেতু সংক্রান্ত মিডিয়া রয়েছে। প্রবেশদ্বার:  সেতু পশ্চিমবঙ্গ ভারত
ফ্লোরিডা প্রণালী

ফ্লোরিডা প্রণালী (ইংরেজি: Straits of Florida) আটলান্টিক মহাসাগরকে মেক্সিকো উপসাগরের সাথে সংযুক্তকারী সমুদ্রপ্রণালী। প্রণালীটির উত্তরে রয়েছে মার্কিন যুক্তরাষ্ট্রের দক্ষিণ-পূর্বে অবস্থিত ফ্লোরিডা অঙ্গরাজ্যের দক্ষিণতম প্রান্তে অবস্থিত ফ্লোরিডা কিজ (Florida Keys) দ্বীপপুঞ্জ। প্রণালীর দক্ষিণে ও দক্ষিণ-পূর্বে আছে দ্বীপরাষ্ট্র কিউবা ও বাহামা দ্বীপপুঞ্জ। সমুদ্রপ্রণালীটি ৪৮০ কিলোমিটার দীর্ঘ এবং ৮০ থেকে ২৪১ কিলোমিটার প্রশস্ত। এর গভীরতা ১৮০০ মিটার। উপসাগরীয় সমুদ্রস্রোতের (Gulf Stream) প্রাথমিক পর্যায় তথা ফ্লোরিডা সমুদ্রস্রোত (Florida Current) এই সমুদ্রপ্রণালীটির মধ্য দিয়ে পূর্বদিকে প্রবাহিত হয়ে চলেছে; স্রোতটির পৃষ্ঠতলের গড় গতিবেগ ঘণ্টায় ৬.৫ থেকে ৯.৫ কিলোমিটার। ইউরোপীয় অভিযাত্রীদের মধ্যে স্পেনীয় নাবিক হুয়ান পোন্‌থে দে লেওন সর্বপ্রথম ১৫১৩ সালে জাহাজে করে প্রণালীটি অতিক্রম করেন। United Nations, Maritime boundary - modus vivendi effected by exchange of letters between the United States of America and the Republic of Cuba, 27 April 1977, PDF file. Strait of Florida www.sea-seek.com
হাডসন প্রণালী

হাডসন প্রণালী (ইংরেজি: Hudson Strait) কানাডাতে অবস্থিত একটি সমুদ্রপ্রণালী যা পশ্চিমে হাডসন উপসাগর ও ফক্স বেসিনকে পূর্বে ল্যাব্রাডর সাগরের সাথে সংযুক্ত করেছে। প্রণালীটির উত্তরে বাফিন দ্বীপ বা নুনাভুত দ্বীপ এবং দক্ষিণে কানাডার কেবেক প্রদেশের উনগাভা উপদ্বীপ অবস্থিত। প্রণালীটি প্রায় ৮০০ কিলোমিটার দীর্ঘ এবং ৬৫-২৪০ কিলোমিটার প্রশস্ত। এর সর্বোচ্চ গভীরতা ৯৪২ মিটার। প্রণালীটির পশ্চিম প্রবেশপথে স্যালিসবারি ও নটিঙাম দ্বীপগুলি এবং পূর্ব প্রবেশপথে এজেল ও রেজোলিউশান দ্বীপগুলি অবস্থিত। পূর্ব প্রবেশপথটি রেজোলিউশান দ্বীপ ও চিডলি অন্তরীপের মধ্যে অবস্থিত। হাডসন প্রণালীটি কেবল গ্রীষ্মকালের শেষভাগ ও শরৎকালের প্রথমভাগে নৌপরিবহনের উপযোগী থাকে, তবে বরফ-ভাঙা জাহাজের মাধ্যমে প্রায় সারা বছরই এখানে জাহাজ চলাচলের পথ তৈরি করা হয়। ১৫১৭ সালে ভেনিসের নাবিক সেবাস্তিয়ান কাবোতো প্রণালীটি আবিষ্কার করেন। ১৫৭৮ সালে ইংরেজ অভিযাত্রী স্যার মার্টিন ফ্রোবিশার প্রণালীটিতে আংশিক অভিযান চালান। ১৬১০ সালে ইংরেজ অভিযাত্রী হেনরি হাডসন "ডিস্কভারি" নামের জাহাজে করে প্রণালীটি সম্পূর্ণ ঘুরে দেখেন ও এর একটি মানচিত্র অঙ্কন করেন। শীঘ্রই এটি হাডসন বে কোম্পানির জাহাজগুলির প্রধান জলপথ হিসেবে ব্যবহৃত হওয়া শুরু করে। "Limits of Oceans and Seas, 3rd edition" (পিডিএফ)। International Hydrographic Organization। ১৯৫৩। ৮ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১০।
সিধো কানো বিরসা বিশ্ববিদ্যালয়

সিধো-কানহো-বীরসা বিশ্ববিদ্যালয় ভারতের পশ্চিমবঙ্গ রাজ্যের একটি রাজ্য বিশ্ববিদ্যালয়। পুরুলিয়া ও বাঁকুড়া শহরে এই বিশ্ববিদ্যালয়ের শিক্ষাপ্রাঙ্গনদুটি অবস্থিত। ২০১০ সালে এই বিশ্ববিদ্যালয় প্রতিষ্ঠিত হয়। পুরুলিয়া ও বাঁকুড়া জেলার ৩০টি কলেজ এই বিশ্ববিদ্যালয়ের এক্তিয়ারভুক্ত। এই বিশ্ববিদ্যালয় স্থাপনের অন্যতম প্রধান উদ্দেশ্য আদিবাসী ভাষা ও সংস্কৃতির প্রসার ও সংরক্ষণ,বিশেষত সাঁওতালি ভাষার সংরক্ষণে এই বিশ্ববিদ্যালয়ে বিশেষ গুরুত্ব দেওয়া হয়। http://www.indianexpress.com/news/tribal-areas-get-own-university/610308/ "সংরক্ষণাগারভুক্ত অনুলিপি"। ৩১ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১১।  পশ্চিমবঙ্গের বিশ্ববিদ্যালয়
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ব্রেস্টস্ট্রোক

২০০৮ অলিম্পিক গেমসে পুরুষদের ১০০মিটার ব্রেস্টস্ট্রোক বিভাগের প্রতিযোগিতা আগস্টের ৯ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্রেস্টস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়। সেমিফাইনাল ও ফাইনাল ছাড়া সর্বমোট নয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ১:০১.৫৭সেকেন্ড(A মান) এবং ১:০৩.৭২সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। ১০০মিটার ব্রেস্টস্ট্রোকের চতুর্থ হিটে ইরানের মহম্মদ আলিরেজাই ও ইজরায়েলের টম বিয়েরির প্রতিদ্বন্দ্বিতা করার কথা ছিল। কিন্তু আলিরেজাই, সম্ভবতঃ ইরানি প্রতিনিধিদলের কর্তৃপক্ষের নির্দেশে, নিজের নাম প্রত্যাহার করে নেন। ইজরায়েল অলিম্পিক কমিটির সাধারণ সম্পাদক, এফ্রেম জিঙ্গার এই ঘটনার সমালোচনা করে বলেন, "ইরানিদের কাছে রাজনীতি খেলাধূলার থেকে বড়; অলিম্পিক মনোবৃত্তি আর এদের মনোবৃত্তির এতোটাই ফারাক, যতটা পূর্ব আর পশ্চিমের মধ্যে"। IOC-এর যোগাযোগ আধিকারিক গিসেল ডেভিসের বক্তব্য অনুযায়ী আলিরেজাই অসুস্থতার জন্য সরে দাঁড়ান আর এই মর্মে তিনি তাঁর ফেডারেশনকে লিখিতভাবে জানিয়েছেন। অ্যাথেন্সে অনুষ্ঠিত ২০০৪ অলিম্পিকেও অনুরূপ একটি ঘটনা ঘটে। সেবার দু'বারের বিশ্ব জুডো চ্যাম্পিয়ন ইরানের আরাশ মিরেসমাইলি ইজরায়েলের এহুদ ভাক্সের সাথে লড়াই প্রত্যাখ্যান করেন ৬৬কেজি বিভাগের প্রারম্ভিক রাউন্ডে। পরে তিনি স্বীকার করেন প্যালেস্টাইনিয়ানদের সমস্যার প্রতি তাঁর সমর্থন জানাতেই তিনি এরকম করেন। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। সমস্ত সময় চীন প্রমাণ সময় (ইউটিসি+৮) অনুসারে। [১][স্থায়ীভাবে অকার্যকর সংযোগ] [২][স্থায়ীভাবে অকার্যকর সংযোগ] Harris, Beth (২০০৬-০৮-০১)। "Hansen upstages Phelps with world record"। The Washington Post। সংগ্রহের তারিখ ২০০৮-০৮-০৬।  "Results Men's 100m Breaststroke Final"। Beijing 2008। ২০০৮-০৮-১১। ২০০৮-০৮-১৪ তারিখে মূল থেকে আর্কাইভ করা। সংগ্রহের তারিখ ২০০৮-০৮-১১।
ফ্রিডেস্কটপ.ওআরজি

freedesktop.org (fd.o) হল এমন একটি প্রকল্প যার মাধ্যমে ফ্রি সফটওয়্যারfree software ডেক্সটপ এনভাইরোনমেন্টdesktop environment এর সমন্বয়, আন্তসংযোগ ব্যবস্থাপনা এবং শেয়ার করার কাজ করে থাকে। মূলত এক্স উইন্ডো সিস্টেম (X11) লিনাক্স এবং অন্যান্য ইউনিক্স-লাইক অপারেটিং সিস্টেমের ব্যবহার উপযোগী করার লক্ষে কাজ করে থাকে এই প্রতিষ্ঠানটি। হ্যাভক পিনিংটন রেড হ্যাটের পক্ষ থেকে ২০০০ সালের মার্চ মাসে এটি প্রতিষ্ঠা করেন। এই প্রতিষ্ঠানটি ব্যবহারকারীদের লক্ষে পরিচালিত হয়ে থাকে। X এর জন্য বিভিন্ন ডেভলপমেন্ট ফ্রেমওয়ার্ক রয়েছে এবং এগুলো খুব সহজে পরিবর্তন করা হবে না। এই প্রতিষ্ঠানটি এই বিষয়টি নিশ্চিত করে থাকে যে ডেভলপমেন্ট ফ্রেমওয়ার্কের এই পার্থক্যসমূহ ব্যবহারকারীদের কোনো অসুবিধার সৃষ্টি করবে না এবং তাদের পক্ষে সহজে চিহ্নিত করা সম্ভব হবে না। সর্বাধিক ব্যবহৃত ফ্রি সফটওয়্যার এক্স ডেক্সটপ, জিনোম, কেডিই, এবং এক্সএফসিই এই প্রকল্পের সাথে নিবিড়ভাবে কাজ করে যাচ্ছে। ২০০৬ সালে এই প্রকল্প থেকে Portland 1.0 (xdg-utils) প্রকাশ করা হয়। যেখানে ডেক্সটপ এনভাইরেনমেন্টের সাধারণ কিছু বেশিষ্ট নির্ধারণ করে দেয়া হয়েছিল। freedesktop.org সাধারণভাবে X Desktop Group নামে পরিচিত এবং সংক্ষেপে এটিকে "XDG" বলা হয়ে থাকে। freedesktop.org বেশ কিছু প্রকল্প হোস্ট করে থাকে। এর মধ্যে রয়েছে: X.Org Server: এক্স ১১ এর অফিসিয়াল প্রোয়োগ। বর্তমান সংস্করণটি XFree86 এর ফর্ক হিসাবে তৈরী করা হয়েছিল। D-Bus, a message bus akin to KDEs DCOP or GNOME's Bonobo. Drag-and-drop: এক্স ড্র্যাগ এবং ড্রপ এখন সঠিকভাবে কার্যকর নয়। HAL (Hardware Abstraction Layer) is a consistent cross-operating system layer which is now deprecated. fontconfig একটি ফন্ট লাইব্রেরী । Xft, পুরাতন এক্স কোর ফন্টের পরিবর্তে এখানে FreeType ফন্ট লাইব্রেরি ব্যবহার করা হয়। Cairo, একটি ভেক্টর গ্রাফিক্স লাইব্রেরী, বিভিন্ন ধরনের ডিভাইসে আউটপুট তৈরী করতে সক্ষম। Direct Rendering Infrastructure, অথবা DRI, এক্স উইন্ডো সিস্টেম-এ ব্যবহৃত একটি ইন্টারফেস, যা অ্যাপলিকেশনসমূহকে নিরাপদে ভিডিও হার্ডওয়্যারসমূহ ব্যবহারকারীর সুযোগ তৈরী করে দেয় এবং এর জন্য মাধ্যম হিসাবে এক্স সার্ভার ব্যবহারের প্রয়োজন হয় না। GStreamer একটি cross-platformক্রস প্লাটফর্ম মাল্টিমিডিয়া ফ্রেমওয়ার্ক। Mesa 3D, OpenGL প্রয়োগে ব্যবহৃত হয়। XCB, Xlib এর বিকল্প। GTK-Qt engine, একটি GTK+ 2 ইঞ্জিন যা উইডজেট তৈরীর কাজে Qt ব্যবহার করে। যদিও কেডিই-র GTK+ 2 অ্যাপলিকেশনের মত একই লুক অ্যান্ড ফিল তৈরী করতে পারে। Poppler, একটি পিডিএফ রেন্ডারিং লাইব্রেরী। Wayland, একটি লাইট ওয়েট ডিসপ্লে সার্ভার যা লিনাক্স ডেক্সটপে একটি কার্যকর গ্রাফিকাল ইউজার ইন্টারফেস তৈরী করতে সক্ষম। এছাড়া, Avahi ( Zeroconf এর ফ্রি সংস্করণ হিসাবে তৈরী করা হয়েছিল) fd.o প্রকল্প হিসাবে শুরু করা হলেও বর্তমানে এটি অন্য কোথাও সরিয়ে ফেলা হয়েছে। Comparison of open source software hosting facilities Portland points desktop Linux at $10 billion market ওয়েব্যাক মেশিনে আর্কাইভকৃত ১২ অক্টোবর ২০০৬ তারিখে, DesktopLinux.com, 11 October 2006 freedesktop.org - FreedesktopProjects freedesktop.org - Software টীকা The Big freedesktop.org Interview (Rayiner Hashem & Eugenia Loli-Queru, OSNews, 24 November 2003) Project home page (wiki-based)